ДО 

ДИРЕКТОРА НА 

РИОСВ гр. Плевен
На Ваш № 2056/09.05.2017г.
И С К А Н Е 

за преценяване на необходимостта от извършване на оценка на въздействието върху околната среда (ОВОС)
от  Лъчезар Петков Яков – Кмет на Община Гулянци обл. Плевен
/име, адрес и телефон за контакт, гражданство на инвеститора – физическо лице; /
гр. Гулянци, обл. Плевен, ул.”В. Левски” №32, БУЛСТАТ ЕИК №  000413691 
/ седалище и единен  идентификационен номер на юридическото лице/ 

Адрес за кореспонденция:

Пълен пощенски адрес:  гр. Гулянци, ул. „В. Левски” №32 

Телефон, факс и е-mail: тел: .06561/21-71  факс 06561 /25-67, obshtina_gulianci@mail.bg
Гл. Архитект  на общ. Гулянци – арх. Светла Радулова 

Лице за контакти: арх. Светла Радулова 0885410105
Уважаеми г-н Директор,


Моля да ми бъде издадено решение за преценяване на необходимостта от извършване на ОВОС за инвестиционно предложение:  „Изграждане на два броя тръбни кладенеца в ПИ № 18099.308.1, в местността „Край село” землище гр. Гулянци общ. Гулянци обл.Плевен,

   /посочва се характера на инвестиционното предложение, в т.ч. дали е за ново строителство, дейности и технологии, разширение и/или промяна на производствената дейност, съгласно изискванията на раздел I и III от глава шеста на Закона за опазване на околната среда /ДВ, бр.91 от 25.09.2002г., посл. изм. и доп. ДВ бр.77/2005г.,  срок на действие на предложението/

Предложението е с цел изграждане на два тръбни кладенеца за допълнително водоснабдяване с питейна вода за гр. Гулянци 

Прилагам:

1Информацията по Приложение № 2 на Наредбата за условията и реда за извършване на оценка на въздействието върху околната среда, приета с ПМС №59 от 7 март 2003 г. (ДВ, бр.25/2003 г., посл. изм. и доп. ДВ бр.3/2006г.)


Документи, доказващи уведомяване на съответната/съответните община/общини, район/райони и кметство/кметства и на засегнатото население (копие от писма, копие от обява) /съгласно изискванията на чл.4, ал. 2 на Наредбата, приета с ПМС № 59/2003г./.
2. Документи, доказващи обществен интерес  - в Приложение
3. Документ за платена такса - в Приложение
Дата: 12.06.2017 г..

                                     Кмет Община Гулянци: .................................

/Лъчезар Пет. Яков/                                                                                                                                     /подпис, печат/
Данни за Инвестиционното предложение: „Изграждане на два броя тръбни кладенеца в ПИ № 18099.308.1, в местността „Край село” землище гр. Гулянци общ. Гулянци обл.Плевен,

І. Информация за контакт с инвеститора  
1. Име, ЕГН, местоположение, гражданство на инвеститора – физическо лице, седалище и единен идентификационен номер на юридическото лице; Булстат 

 „Община Гулянци, обл. Плевен, ул.”В. Левски” №32, ЕИК №  000413691
Кмет Лъчезар Петков Яков 
2. Адрес: на регистрация Община Гулянци ул.”Васил Левски” №32,    
3. Точен и пълен пощенски адрес за кореспонденция:
гр. Гулянци, ул. „В. Левски” №32, 
4. Телефон, факс и е-mail: тел: .06561/21-71  факс 06561 /25-67, obshtina_gulianci@mail.bg
5. Лице за контакти: Гл. архитект общ. Гулянци Светла Радулова тел. 0885410105
ІІ.  Характеристиката на инвестиционното предложение 

1. Резюме на предложението

Инвеститор  „ОБЩИНА ГУЛЯНЦИ” ОБЛ. ПЛЕВЕН
Инвестиционното предложение, за „Изграждане на два броя тръбни кладенеца в ПИ № 18099.308.1, в местността „Край село” землище гр. Гулянци общ. Гулянци обл.Плевен, като част от основния проект, попада в точка 2, буква „г” - дълбоки сондажи в това число водоснабдяване от Приложение №2 към чл.93,  ал.1,  т.1  и 2 на ЗООС от 24.04.2012 год. – за добив на подземни води 

Община Гулянци има намерение да изгради два броя тръбни /сондажни/ кладенци в ПИ № 18099.308.1, с което да се реши бъдещото водоснабдяване на гр. Гулянци за период от 20 години. 
С решение №  261/24.02.2017 г. на Общински Съвет Гулянци е започнато изработване служебно на проект за Изменение на  ПУП–ПЗ за ПИ № 18099.308.1, землището на гр. Гулянци, местност „Край село”, по КККР на гр. Гулянци, общ. Гулянци, обл.Плевен, с площ 8 038  м2, с начин на трайно ползване „нива”, частна общинска собственост с Акт № 1858Ч от 14.05.2012 г., вписан под № 16, том 9, с вх.рег. № 2504 от 06.06.2012 г.
          С проектът за ПУП – ПЗ за ПИ № 18099.308.1, землището на гр. Гулянци, местност „Край село”, по КККР на гр. Гулянци, общ. Гулянци, обл.Плевен, с площ 8 038  м2, с начин на трайно ползване „нива”, да се извърши промяна на начина на трайно ползване на ПИ № 18099.308.1 от за „нива” в „за питейно-битово водоснабдяване и СОЗ /санитарно-охранителна зона/”, без промяна на регулацията, на основание чл. 134, ал.1, т.1 и т.2   и чл. 124а, ал. 1 от ЗУТ.   

Двата броя тръбни /сондажни/ кладенци в ПИ № 18099.308.1 ще имат следните характеристики 

· Ел.мощност – 2х15 – общо 30 kw;
· Дълбочина на сондажа – по 30,0 м;

· Диаметър на сондажа – ф300;

· Водочерпене – по 12 л/s от всеки сондаж;

· Вид на санитарно-охранителната зона около всеки от сондажите – тип „защитена” 

· R на санитарно-охранителната зона около всеки от сондажите - 15,0 м

· Разстояние между двата сондажа –  93,0 м

ИП предвижда тръбните / сондажни/ кладенци да са изградени от дебелостенни ПЕВП тръби. През глинести пластове ще се преминава с плътни колони, филтърът ще се постави в пласт чакъл. Между обсадната колона и филтъра ще се постави гравийна засипка – филц. Предвиждат се изкопни / сондажни / работи на дълбочина до 30 м. Не се предвижда ползването на взрив.

Добивът на подземни води чрез две нови водовземни съоръжения – Тръбни  Кладенци,  предвидени за  изграждане в ПИ-18099.308.1 по плана на гр.Гулянци, общ.Гулянци ще се осъществи след одобрение от РИОСВ - Плевен и издаване на Разрешително за водовземане от подземни води, чрез нови водовземни съоръжения (чл.50, ал.7, т.1 от Закона за водите) от БДДР-Плевен. 

От проведените предварителни  хидрогеоложки проучвания  в района на общ. Гулянци се установява, че тук е формиран един водоносен хоризонт с пресни води – „Порови води в кватеренерни отложения на р. Дунав -  „Карабоазка низина”.

Подземната вода ще се добива от Кватернерния водоносен хоризонт, формиран в алувиалните отложения на р.Дунав „Карабоазка низина”, Подземно водно тяло BG1G0000Qal007), при непрекъсваем режим на работа на кладенците. 

Обектът се намира в район с изяснени в достатъчна степен хидроложки, хидрогеоложки и инженерно-геоложки условия.

Въз основа на извършените хидрогеоложки проучвания се предвижда Тръбните кладенци да бъдат изградени до дълбочина 30,00 м.

Подземните води добивани от кладенците ще бъдат използвани за допълнително питейно-битово водоснабдяване на гр. Гулянци при доказани качества на водата. 
        Проектните водни количества за водочерпене ще са:

Qдн. = 12,0х86,40 = 1036,80 м3/ден - от един кладенец 
Qгод. = 1036,80 х 365 дни = 378432  м3/год. - при непрекъснато водочерпене от един кладенец.  
Qгод. = 756864  м3/год

Химическият състав на водите от  кватернерния водоносен хоризонт е  добре изучен от изследванията на значителен брой проби от изградените в низината  сондажи.  
Предвидените  за изграждане водовземни съоръжения няма да влияят на други, изградени в същото водно тяло, което разполага със свободни експлоатационни ресурси.

Като бъдещ потребител на подземна вода, обектът се отнася към I-ва категория, съгласно чл.3, ал.1, на Наредба № 1/2007 за проучване, ползване и опазване на подземните води.

Добиваната от Кладенците подземна вода ще се подава с тръбопровод към съседно преминаващата водоснабдителната мрежа на гр. Гулянци. 
За  изграждането 
на водовземните съоръжения ще се ползват съществуващите пътища и инфраструктурна мрежа на гр. Гулянци.
2. Доказване на необходимостта от инвестиционното предложение;

Необходимоста от инвестиционното предложение е продиктувана от възможността за задоволяване на потребностите от питейна вода за гр. Гулянци съгласно писмо № 271/07.02.2017г на „ВиК ПЛЕВЕН” ЕООД Плевен. 

3. Връзка с други съществуващи и  одобрени  с устройствен или друг план дейности.
Площадката да изграждане на два тръбни кладенеца в ПИ № 18099.308.1 се намира непосредствено след регулацията на гр. Гулянци, в ляво по пътя Гулянци – Брест. Терена е неизползваем от години, не се обработва и засява. Не засяга защитени територии и територии за опазване на обектите на културното или историческо наследство. Проектът не налага нито изграждане на нова, нито промяна на съществуваща пътна инфраструктура. Няма трансгранично въздействие. 
В Близост няма вилни зони, рекреативни зони и налични и в проект други подобни дейности, като предложение от граждани, фирми и общината и тези предложени от инвеститора което е характерно за района на гр. Гулянци. 
4. Подробна информация за разглеждани алтернативи

Предложени са два места за изграждане на тръбните кладенци, а за местото на реализиране няма друга алтернатива, понеже на този етап няма възможност за избор на нова и удачна за целта площадка. 

5. Местоположение на площадката, включително необходимата площ за временни дейности по време на строителсвото 
ПИ № 18099.308.1 се намира непосредствено след регулацията на гр. Гулянци, в ляво по пътя Гулянци – Брест. Терена е неизползваем от години, не се обработва и засява. Не засяга защитени територии и територии за опазване на обектите на културното или историческо наследство. Проектът не налага нито изграждане на нова, нито промяна на съществуваща пътна инфраструктура. Няма трансгранично въздействие. 
Местоположението за изграждане на два броя тръбни кладенеца за добив на подземни води за термопомпена исталация на МБАЛ Гулянци” е в двора на болницата, Поземлен имот № ПИ № 18099.401.1381, който е  в центъра на гр. Гулянци, УПИ VІІІ, кв. 43 по плана на гр. Гулянци, който е част от регулацията на града.
· Координатите на Тръбните Кладенци са:
	Координатна  система 2005 год.
	

	Кладенец
	X
	Y
	h, m
	

	ТК-1

Вододобивен 
	4833795.25
	433680.85
	31.80
	
	

	ТК-2

Вододобивен
	4833758.20
	433767.82
	33.60
	
	


· Необходимата площ за временни дейности по време на изграждането на на всеки един от Кладенеците  е около 100 м2.

Няма нужда от други временни дейности и предвиждане и изграждане на нова улична пътна структура, елмрежа и ВиК мрежа. Ще има само тръбна връзка от ТК1 и ТК2 до водоснабдителната мрежа на гр. Гулянци която преминава в съседство с пътя с.Брест – Гулянци.
6. Описание на основните процедури,/по проспектни данни/ включващи размер, капацитет, производителност включително на дейностите и съоръженията, в които се очаква да са налични опасни вещества от приложение № 3 към ЗООС.
Площа и местоположението на двата кладенеца са представени на чертежи и технологични схеми. Имота ще промени част от предназначението си за СОЗ1 за ТК1 и ТК2 с площи от по 177 кв. м.
Технология на сондиране: 

· За изпълнение на сондажните работи ще бъде използвана сондажна апаратура УРБ 2,5А с права циркулация на промивната течност. Задвижването  ще се осъществява чрез дизелов двигател с мощност 40 -46 kW.

Сондажната апаратура има следните технически характеристики:
· Товароподемност на лебедката - 25 kN, при диаметър на въжето 15,5 Т mm
· Височина на кулата - 12,0 m с товароносимост от 100 kN; 

· Промивна помпа – тип 11ГРБ с максимална производителност 300 l/min и налягане от 50 аtm
· Обща маса на съоръжението за изграждане – 12 700 kg
- Осовият товар ще се осъществява чрез сондажния лост, тежки щанги и работния инструмент. Сондажният лост ще бъде с диаметър Ф 63 mm. Ще се използват триролкови длета с диаметър Ф 190 мм и 425 mm. 

Всички процеси по подготовка на сондажната площадка, обезопасяването й, монтажа и демонтажа на сондажната апаратура ще се извършват съгласно комплексните  единни трудови норми за сондажни работи, нормите за безопасност на труда и нормите за опазване на околната среда.

За апаратура  УРБ 2,5А сондажния колектив се състои от минимум 2 човека (един майстор сондьор и един сондьор).

Всички процеси ще се изпълняват от работници с необходимата специалност и квалификация, при нормални условия за работа
Капацитета на инсталацията и количеството на добиваната подземна вода е описан в точка ІІ.1.
· Не се очакват емисии от дейността; 
· Не се очаква наличие на опасни вещества по приложение № 3 към ЗООС
7. Схема на нова или промяна на съществуваща пътна инфраструктура 


Площадката е в центъра на гр. Гулянци и експлоатацията на обекта ще се ползва градската и републиканската пътна мрежа, и не се налага допълнителни пътни и инфраструктурни инвестиции и ново пътно строителство. 

8. Програма на дейностите включително за строителство, експлоатация и фазите на закриване, възстановяване и последващо използване 

За инвестиционното предложение има изготвени проекти и предстои издаване на необходимите разрешителни за водовземане на подземни води, както и издаване на строителна линия за строеж от страна на БДДР Плевен и община Гулянци. 
· Строителството  ще се извърши за около 40 дни;
· Обектът ще се реализира  на един етап. Съществуващите фази са- фаза на строителство  и фаза на експлоатация.
· Функционирането на обекта/помпеното в кладенеца ще е целогодишно.
· Не се предвижда закриване на обекта с последващо възстановяване и използване.
9. Предлагани методи на строителство 
Строителството ще е съгласно проектите, съгласувани по ЗУТ”, и ще се извърши с подходяща техника и технология за сондиране, изграждане на тръбен кладенец и монтаж на необходимото технологично помпено оборудване.
методи за строителство:
· Сондирането ще бъде роторно,  безядково до проектната дълбочина 30.0 м ± 1,00 м, със посочената по-горе сондажна апаратура. 
· Инфраструктурата на обекта позволява достъпът на едрогабаритна техника, спускане на помпи и други дейности свързани с изграждането и експлоатацията на водовземните съоръжения.
10. Природни ресурси, предвидени за използване по време на строителството 

 Дейността непредопределя използването на природни ресурси, питейна вода и подземни материали. Ще се ползва съществуващата и изградена до момента инфраструктура на площадката. 

· За строителството ще се използват  минимални количества  традиционни строителни материали – цимент, чакъл, пясък, дървен материал и др., както и ел. енергия , горива и вода. 
· По време на  експлоатационния период ще се ползва  ел. енергия.
11. Отпадъци, които се очакват да бъдат генерирани – видове, количества, и начин на третиране. 

·  При дейността по реализиране на инвестиционното предложение ще се генерират ограничени по вид и количество отпадъци – изкопни земни маси, които след това ще се използват за обратна засипка и хоризонтална  планировка;  
· Строителните  отпадъци ще са малки и съгласно регламента за оползотворяване на  тези отпадъци от страна на „строителя” на обекта, транспорт и окончателно третиране в рамките на строителството /депониране  на  депо за строителни отпадъци посочено от общината/. 
· При експлоатацията няма да се генерират отпадъци 
12. Информация за разглеждани мерки за намаляване на отрицателните въздействия върху околната среда; 

Дейността както бе описана по-горе непредопределя отрицателно въздействие въру околната среда. Мерките за сигурност и организация на труда ще се предвидят с изработването на технически и работен проект и план с мерки за недопускане на отрицателни въздействия от замърсяване на района, план за безопасност, план за управление на строителни и други генерирани отпадъци. 

· По  принцип този вид обекти  не  замърсяват околната среда  и  не  оказват някакво значително въздействие върху нея.
· Въпреки това ще отбележа някои основни моменти от  това  въздействие,  за да бъдат обосновани и набелязани мерки за неговото намаляване.
· Отрицателни  въздействия могат да се появят през следните два етапа – по време на строителството и при последващата експлоатация на съоръжението.
· При  етапа  на  строителството,  евентуалното  отрицателно  въздействие  може  да  се харектеризира  с  леко  повишено  шумово  натоварване  на  района, кактоисформирането на строителни отпадъци на територията на площадката. 
· Формираните строителни отпадъци няма да се  складират  на  площадката, а само временно ще се съхраняват и периодически ще се транспортират на определеното от Община Гулянци място/депо.
· Изграждането на обекта няма да окаже негативно влияние върху флората и фауната  в района.
· За ограничаване вредното въздействие върху почвите се препоръчва :
· отделяне и депониране на хумусния слой, преди започване на строителните дейности;
· връщане на хумуса след приключване на строителството;
· почистване на замърсените от строителни материали и отпадъци терени;
· Шумът и миризмите от транспортните средства, посещаващи обекта не се очаква да надхвърлят пределно допустимото, тъй като те ще пребивават там със загасени двигатели.
При изграждането на обекта 
е необходимо да се спазват всички предвиждания на проекта и на Плана за безопасност и здраве, където се изяснява начина на строителство и безопасността на труда по време на строителния период.

13.Други дейности, свързани с инвестиционното предложение -/например - добив на строителни материали, нов водопровод, добив или пренасяне на енергия, жилищно строителство, третиране на отпадъчни води/.   
Дейността по изграждането и експлоатацията, е свързана с добив на подземни води от ТК1 и ТК2. Ще се изгради свързващ водопровод от двата кладенеца до Водоснабдителната мрежа на гр. Гулянци с дължина от 20 м.  Питейна вода по време на изграждането ще се ползва от водопроводната мрежа на гр. Гулянци. Няма да има третиране на отпадъци.

14. Необходимост от други разрешителни, свързани с инвестиционното предложение  

Дейността не е свързана с производствени дейности и генериране на производствени отпадъци, но подлежи на проектиране, одобрение на проекта за „Изграждане на два броя тръбни кладенеца в ПИ № 18099.308.1, в местността „Край село” землище гр. Гулянци общ. Гулянци обл.Плевен 

За осъществяване на проекта е необходимо да се издаване на Разрешително за водовземане на подземни води от БДДР Плевен с нови водовземни съоръжения. В работния проект ще има изработена част управление на строителните и други генериращи се отпадъци.
15. Замърсяване и дискомфорт на околната среда.

· Замърсяване с последващ дискомфорт на околната среда може да има само на площадката по време на строителството, което ще продължи около 40 дни.
· При извършване на строителните работи ще се наблюдава периодично ошумяване на площадката и частично на съседните тарени от самите дейности и от камионите, превозващи строителни материали и отпадъци.
· При функционирането на обекта не се очаква да има замърсявяне, както и шум от работещите помпи в сондажите. Цялото оборудване на устието на сондажите  ще бъде подземно. 
16. Риск от инциденти

· Вички дейности, свързани с прокарването и изследването  на сондажите ще се извършват съгласно Правилник по безопасността на труда при геологопроучвателните работи. Както персонала на основния контрактор, така и всички специалисти и работници на други фирми, са длъжни да спазват този правилник и инструкциите за неговото приложение, отнасящо се до :
· назначаването и инструктажа на работници и служители;

· изискванията за поддръжка   и стопанисване на работните места, машини и съоръжения;

· лични предпазни средства и средства за колективна защита;

· строително-монтажни работи и демонтаж на сондажната апаратура;

· техническите
изисквания
 за
машините,
съоръжинията
и използваните  инструменти;

· правилата за безопастност при сондиране,  ликвидиране на аварии в сондажите,  обсаждане и циментиране на тръбите;

· правилата за организация и експлоатиране на електрическото стопанство;

· правилата за пожарна безопастност;

· хигиената на труда;

· даване на първа медицинска помощ и действия при злополуки и природни бедствия;
По време на строителните работи са възможни инциденти и злополуки с работещите на строежа. Възможно е удряне с инструмент, контузия, падане,  затрупване с материали и други. За да се избегнат такива инциденти е необходимо да се спазват изискванията за охрана на труда.
ІІІ. Местоположение на инвестиционното предложние
1. План, карти и снимки, показващи границите на инвестиционното предложение, даващи информация за физическите, природните и антропогенните (направени от човека) характеристики, както и за разположените в близост елементи на Националнта екологична мрежа/отстояние до площадката/.  
Приложена е скица на ПИ № 18099.308.1
Най близките природни забележителности  за района на гр. Гулянци са извън чертите и района на обекта, и той не е в състояние да оказва каквото и да е въздействие, поради характера си на предназначение и дейността, както и отдалеченоста им. 

2. Съществуващите ползватели на земи и приспособяването им към площадката на инвестиционното предложение и бъдещи планирани ползватели на земи; 

В близост и в съседство с предлаганата площадка – има небработвани и обработваеми земи. 
3. Зониране или земеползване съобразно одобрени планове; 

Предлагания проект е за допълнително водоснабдяване на гр. Гулянци.

Площадката е в извън регулацията на града но обекта подлежи на одобрение съгласно ЗУТ.

4. Чувствителни територии; в т.ч. чувствителни зони, уязвими зони, защитени зони, санитарноохранителни зони и др. Националнта екологична мрежа. 

· Имотът,  предмет  на  инвестиционното  предложение  не  попада     в  чувствителни  и защитени зони, както и санитарно - охранителни такива.
· В близост с площадката няма чувствителни зони, уязвими зони, санитарно-охранителни зони, защитени зони – елементи от Националната екологична мрежа, които да бъдат повлияни от изграждането и дейността на Инвестиционното намерение.

· Експлоатацията на обекта не предвижда замърсяване на околната среда над допустимите норми и не представлява опасност за нея.
4.а. Качеството и регенеративната способност на природните ресурси.
Подземните води са съгласно данните от писмо на БДДР и няма да бъдат променяни.

Способността за асимилация на еко системата в естествената околна   среда на: 

а) защитените със закон територии и местообитания;  - няма

б) планинските и гористи местности;  - Извън тях е обекта.

в) влажните и крайбрежните зони  ;  - Няма влажни зони, 

г) районите, в които нормите на замърсяване са превишени; - Няма такива

д) силно урбанизираните територии – Да!  В съседство с обществени и жилищни сгради със специфичен статут и подлежащи на здравна защита; 

· Природните ресурси ще се използват предимно при изграждане на водовземните съоръжения. Използваните пясък, чакъл и баластра   ще се набавят от регламентирани кариери   или търговски складове в района;

· При експлоатацията на природен ресурс ще се ползва най–вече подземна вода. Тя е регенеративен възвръщаем ресурс;

Други природни ресурси не се предвижда да се използват по време на строителството и експлоатацията на обекта
5. Подробна информация за всички разглеждани алтернативи за местоположение 
Няма друга алтернатива за местоположение на инвестиционното предложение, освен посочената площадка от ПИ № 18099.308.1 на „Община Гулянци”. 

ІV. Характеристики на потенциалното въздействие/ Кратко описание на възможните въздействия вследствие на реализацията на инвестиционното предложение/. 

1. Въздействие върху хората и тяхното здраве, земеползването, материалните активи, атмосферния въздух, атмосферата, водите, почвата, земните недра, ландшафта, природните обекти, минералното разнообразие, биологичното разнообразие и неговите елементи, и защитените територии на единични групи и групови паметници на културата, както и очакваното въздействие от естествени и антропогенни вещества и процеси, различните видове отпадъци и техните местоположения, рисковите енергийни източници – шумове, вибрации, както и някои генетично модифицирани организми;

„Изграждане на два броя тръбни кладенеца в ПИ № 18099.308.1, в местността „Край село” землище гр. Гулянци общ. Гулянци обл.Плевен, ще е обект за допълнително водоснабдяване гр.Гулянци.
· Реализирането  на  инвестиционното  предложение  за  изграждане  на  „Водовземни съоръжения”  в ПИ-18099.308.1 по плана на гр.Гулянци, обл. Плевен, няма да доведе до съществено антропогенно въздействие и натоварване на околната среда. 
· Трайното предназначение и  начин  на  ползване на територията е необработвана нива.
· Санитарно–хигиенните условия
на района са благоприятни за реализацията на такова намерение.
· Изграждането на водовземните съоръжения ще се осъществи на площ от две площадки по около 177м2 в парцел с площ 8,040 дка. Това предполага, че няма да повлияе отрицателно   върху околната среда и хората и тоще продължи до 40 дни. След изграждането на сондажите, използваната площ ще се рекултивира, а за водовземните съоръжения ще  бъдат  изградени  два тръбни кладенеца и ограда с  радиус от 15 м около тях.
· Самото  изграждане  на  обекта  предполага  определено  въздействие  върху хората, работещи по време на строителството му.
· Извършването  на  строителните  работи  е  предвидено  да  продължи  около 40 дни. Замърсителите през строителния период са: прах, изгорели газове от ДВГ на строителната техника (предимно дизелови двигатели) и др.
· Предвиждено е, да не се ползва тежка  строителна механизация.  Ще се   ползва едрогабаритна техника, самосвали и др.подобна техника. Това все пак предполага леко завишено и контролирано шумово въздействие по време на строителството.
· Тези въздействия ще бъдат преустановени след приключване  на стротелството и  преминаване към експлоатация на обекта.
· Ако трябва да  се обобщи,  замърсяването
през този период ще бъде с ограничен териториален обхват, краткотрайно, периодично, без кумулативен ефект.
· По  време  на  експлоатациия  атмосферният  въздух  ще  се  замърсява  единствено  от двигателите на МПС, на посещаващите и пребиваващите в обекта хора. Това замърсяване ще е незначително, тъй като колите ще пребивават със загасени двигатели.
· Не   съществува  опасност  от   замърсяване  на   подпочвените  води,  вследствие  на предвидената конструкция на сондажите.
Почвата може да бъде замърсена от следните видове отпадъци: 

· В периода на строителството → Строителните отпадъци ще се генерират по вид и количество – изкопни земни маси, които след това ще се използват за обратна засипка и хоризонтална планировка; Малки количества строителни отпадъци – ще се събират и транспортират за депониране на сметище, посочено от Община Гулянци.
· В периода на експлотация → При  експлоатациата на обекта няма да се генерират твърди отпадъци, нито отпадъчни води; 
·  Строителството и дейността непредполагат отрицателно въздействие върху върху хората и тяхното здраве, земеползването, материалните активи, атмосферния въздух, атмосферата, водите, почвата, земните недра, ландшафта, природните обекти, минералното разнообразие, биологичното разнообразие и неговите елементи, и защитените територии на единични групи и групови паметници на културата, както и въздействие от естествени и антропогенни вещества и процеси, различните видове отпадъци и техните местоположения.
 Не се очакват рискови енергийни източници – шумове, вибрации, както и някои проявления или ползване на генетично модифицирани организми.

2. Въздействие върху елементи от Националната екологична мрежа, включително на разположените в близост до обекта на инвестиционното предложение. 

Площадката и дейността няма пряк допир и дори косвено въздействие до елементите на националната екологична мрежа, и няма да има отрицателно въдействие върху тях, и няма да предизвика негативно въздействие на хората и околната среда.

 3. Вид на въздействието( пряко, непряко, вторично, кумулативно, краткотрайно, средно-дълготрайно, постоянно и временно, положително и отрицателно); 

· Шумовото въздействие при от сондирането по време на изгражадането,ще бъде само през деня, пряко и постоянно (през светлата част на деня от 9,00 часа до 17,00 часа с прекъсване по време на обяд само в работни дни), и с продължителност докато трае строителството -  40 календарни дни;
· Замърсяването с прах и изгорели газове от двигателите на строителната техника (предимно дизелови двигатели)  ще бъде постоянно,  предимно през периода на изгаждането, когато ще се ползва техника, пряко през светлата част на деня; Количеството на емисиите ще бъде в рамките на изпусканите газове от строителните машини.
· Стротелните отпадъци   формирани в периода на строителството не търпят промяна на открито и не отделят миризми. Ще се складират временно на площадката и периодично ще се изнасят на място посочено от Община Гулянци. Няма да оказват въздействие върху околнота среда. 

· Шумовото натоварване през време на
експлоатацията ще се определя от идващите и отиващите си МПС на работещи и посещаващи обекта.  
· Няма да има негативно влияние върху ландшафта.
Въздействието ще е в временно в рамките на оптималното, и е минимално и възстановимо. Шумовите въздействия ще са само по време на работа на строителните машини, локални и временни.
Въздействието е непряко и краткотрайно, и то е част от съжителството на човека със заобикалящата го околна и работна среда.

4. Обхват на въздействието(географски район, засегнато население, населени места/наименование, вид, - град, село, курортно селище, брой жители и др.);  

Обхвата на въздействието от дейността по време на строителството е локален на малка площ и касае собствениците на по-близките и по-далечните земеделски земи от община Гулянци, физически лица от гр. Гулянци. Уведомено е с писма – кметство Гр. Гулянци, и общината за инвестиционното намерение.

Площадката е извън регулацията на гр. Гулянци и в близост няма детски градини, училища, болници и други обекти подлежащи на задължителна здравна защита. Няма промишлени дейности.

Съседните граничещи имоти за ползване – са съгласно представените графични материали и това са асфалтов път и имоти на общината и физически лица от гр. Гулянци.
    5. Вероятност на поява на въздействието

· Вероятността от поява на шумовото въздействие е само по време на строителството , и е само в рамките до 40 календарни дни;
· Аналогична е вероятността от появата на въздейсвие от прах и изгорели газове от ДВГ на строителната техника;
· Средна и по–малка е вероятността от появата на въздействие на строителните отпадъци;
· Като средна и по–малка се определя  вероятността от шум и замърсяване с изгорели газове от МПС посещаващи имота.
Вероятността от поява на нови въздействия е необоснована.
6. Продължителност, честота и обратимост на въздействието; 

Въздействието е с малка продължителност в рамките на деня. 
По време на строителството въздействието е краткотрайно , с разширен обхват, периодично, без комулативен ефект.
· По време на експлоатациата въздействието е постоянно, с ограничен обхват – на територията на обекта, в допустимите санитарно – хигиенни  норми.
Вероятността за въздействието е малка и е временна в рамките на светлата част от деня.

След приключване на строителните дейности ще се възвърне първоначалния естествен фон на параметрите на околната среда.
7. Мерки, които е необходимо да се включат в инвестиционното предложение, свързани с предотвратяване, намаляване или компенсиране на значителните отрицателни въздействия върху околната среда; 
Мерките за евентуално отрицателно въздействие на обекта върху околната среда се свеждат до рутинните изисквания за изпълнението на плана за безопасност за първоначалните подготвителни строително-монтажни работи.
Мерките  за  намаляване  на  евентуални  отрицателни  въздействия  включват  следните основни мероприятия:
 По време на строителството:
- Намаляване  на  шумовато  въздействие  в  резултат  на  извършване  на  строителните работи основно през деня, с контрол на времетраенето на сондирането и на строителните машини. Там където е възможен ръчен труд да се предпочете пред механизирания;
- За намаляването на запрашеността по време на изграждане на обекта, се предвижда прилагане при възможност на някои съвременни добри практики: навлажняване на строителната площадка, измиване на камионите, своевременно транспортиране на генерираните строителни отпадъци на  определеното  от Община Гулянци място. Внимателно разтоварване на строителните материали, които да са в подходяща опаковка и др. подобни;

- Транспортните средства извозващи строителние отпадъци, да са покрити за предотвратяване на запрашеността и замърсяването на въздуха и посипването на почвата с тези отпадъци.

За ограничаване на вредното въздействие върху почвите се препоръчва:

- Отделяне наличния хумусния слой и депонирането му, на опремделени места преди започване на строителството;

- Връщане на хумуса след приключване на строителният период;

почистване на замърсените от строителните материали и отпадъци терени;

- Внасяне на плодна пръст на местата, където е отнета или липсва такава;

недопускане засипване на хумусни хоризонти с мъртвица;
По време на експлоатацията:

- За предпазване на почвата и подпочвените води от замърсяване,  своевременно третиране на отпадъците на определеното за целта място, определено от Община Гулянци съобразно проекта част опазване на околната среда.
В резултат на реализиране на инвестиционното предложение не се очакват отрицателни въздействия върху околната среда и здравето на хората.
8. Трансграничен характер на въздействията.

Дейността не създава трансгранично въздействие.  

9.Заключение 

Дейността на инвестиционното намерение за изграждане на 2 бр. тръбни кладенеца, ще е свързана с допълнително питейно-битово водоснабдяване на гр. Гулянци, със захранване с електричество от близък стълб на електропреносната мрежа на гр. Гулянци. Ще се подобри  земния път до кладенците. 
Вследствие на реализацията  на проекта и експлоатацията на обекта, дейността няма да доведе до невъзвратима промяна в качеството на компонентите на околната среда: въздух, води, животински и растителен свят, ландшафт и защитени територии, на населението на района и на община Гулянци.  Дейността е с много-малка степен  на  въздействие върху околната среда, и хората в района. Териториалния обхват е локален в чертите на площадката. 

Настоящата документация да послужи на РИОСВ гр. Плевен и РЗИ Плевен при издаване на Становище за извършване на Екологична оценка /ОВОС, съгласно.чл.93 ал.1 т. 1 и 2 от Закон за опазване на околната среда на Инвестиционното предложение: „Изграждане на два броя тръбни кладенеца в ПИ № 18099.308.1, в местността „Край село” землище гр. Гулянци общ. Гулянци обл.Плевен.
гр. Гулянци                                                                      Кмет : .........................

12.06.2017 год.                                                                    /Лъчезар Пет. Яков/
Приложения

към Искане за преценка по ОВОС на : „Изграждане на два броя тръбни кладенеца в ПИ № 18099.308.1, в местността „Край село” землище гр. Гулянци общ. Гулянци обл.Плевен.
Прилагам:
1. Информация за преценяване необходимостта от ОВОС по Приложение № 2 от Наредбата за ОВОС за горното инвестиционно предложение (на хартиен и 2 бр. на електронен носител)
2. Скица № 15-125566-21.03.2017 г. на ПИ № 18099.308.1 и партида.
3. Сателитна снимка
4. Схема на разположение на двата тръбни кладенеца

5. Решение №  261/24.02.2017 г. на Общински Съвет Гулянци

6. Акт за общ. собственост № 1858Ч
7. Писмо № 271/07.02.2017г на „ВиК Плевен” ЕООД

8. Оригинал на платежно нареждане за платена такса

9. Схема - отстояния до подлежащи на защита обекти
Съставил: .........................
              /арх. Св.Радулова/

ДО 

Община ГУЛЯНЦИ 

УВЕДОМИТЕЛНО ПИСМО 

от  Лъчезар Петков Яков – Кмет на Община Гулянци обл. Плевен
/име, адрес и телефон за контакт, гражданство на инвеститора – физическо лице; /
гр. Гулянци, обл. Плевен, ул.”В. Левски” №32, БУЛСТАТ ЕИК №  000413691 
/ седалище и единен  идентификационен номер на юридическото лице/ 

Адрес за кореспонденция:

Пълен пощенски адрес:  гр. Гулянци, ул. „В. Левски” №32 

Телефон, факс и е-mail: тел: .06561/21-71  факс 06561 /25-67, obshtina_gulianci@mail.bg
Лице за контакти: арх. Светла Радулова 0885410105
Уважаеми Господа,

Във връзка с необходимостта от преценяване на необходимостта от извършване на оценка на въздействието върху околната среда (ОВОС) на инвестиционно предложение за: :  „Изграждане на два броя тръбни кладенеца в ПИ № 18099.308.1, в местността „Край село” землище гр. Гулянци общ. Гулянци обл.Плевен
Моля да бъде издадено становище за екологична оценка с цел, Преценяване на необходимостта от извършване на ОВОС за инвестиционно предложение :  „Изграждане на два броя тръбни кладенеца в ПИ № 18099.308.1, в местността „Край село” землище гр. Гулянци общ. Гулянци обл.Плевен, внесено с писмо – Ваш вх. № ……./…2017г, както и с изискванията с писмо, изх. № 2056/09.05.2017г.на Регионална инспекция по околната среда и водите, гр. Плевен,

Приложено Ви представям Информация за преценяване на необходимостта от ОВОС за горното инвестиционно предложение, съгласно Приложение № 2 към чл. 6, ал. 1 от Наредбата за условията и реда за извършване на оценка на въздействието върху околната среда (Наредба за ОВОС, Приета с ПМС № 59/2003 г., обн., ДВ, бр. 25/2003 г., изм. и доп., бр. 3/2006 г., бр. 80/2009 г., бр. 29/2010 г., бр. 3/2011 г. и  бр. 94/2012 г.).

За изясняване на обществения интерес, моля на основание чл. 6, ал. 9 от Наредбата за ОВОС да поставите съобщение на своята интернет страница (ако има такава) и на обществено достъпно място, като определите срок (най-малко 14 дни), ред за достъп до информацията и за изразяване на становища от заинтересувани лица.
Съгласно чл. 6, ал. 9 от Наредбата за ОВОС е необходимо в срок до 3 дни след изтичане на определения срок да изпратите служебно резултатите от обществения достъп, в т.ч. по начина на осигуряването му, на Регионална инспекция по околната среда и водите (РИОСВ), гр. Плевен, на адрес: ул. “Александър Стамболийски” № 1А, гр. Плевен 5800, общ. Плевен, обл. Плевен.

Прилагам: Информация за преценяване необходимостта от ОВОС по Приложение № 2 от Наредбата за ОВОС за горното инвестиционно предложение (на хартиен и на електронен носител).

Дата: 12.06.2016 г..

                                     Кмет Община Гулянци: .................................

/Лъчезар Пет. Яков/                                                                                                                                     /подпис, печат/

































